text: Svagt fald i ledigheden
  31 marts 2011 kl. 16.13
  Ledigheden i Syddanmark faldt med 700 personer fra januar til februar, når antallet af aktiverede ikke var talt med.
  Den faktiske registrerede ledighed var på 26.200 i Syddanmark i februar.
  Ledigheden i Syddanmark ligger nogenlunde på gennemsnittet for hele Danmark.
  Ledigheden var højere på Fyn end i Sydjylland.
  I Sydjylland var arbejdsløsheden i februar på 4,1 procent. Det er et fald på 14,8 procent i forhold til samme måned sidste år.
  På Fyn var ledigheden på 5,2 procent - et fald på 4,5 procent i forhold til sammen måned sidste år.
  Hvis de aktiverede tælles med, var ledigheden i Sydjylland i februar på 5,9 procent. På Fyn var den på 7,7 procent.
  